Nú stendur grásleppuvertíðin sem hæst og henni fylgir slæging eins og sjá má á mynd dagsins á facebook frá Fiskmarkaði Siglufjarðar . Þarna eru að störfum vaskir menn þeir , Jón Rúnar Gíslason , Guðmundur Gauti Sveinsson , Arnþór Helgi Ómarsson , Hörður Bjarnason , og Björn Guðnason . Fyrsti dagur grásleppuveiða í ár var á vorjafndægri , 20. mars . Samkvæmt reglugerð mátti hefja veiðar fyrst á svæðum D , E , F og G , þ.e. við Norðurland , Austurland og að Garðskagavita . Heimilt er að hefja veiðar 1. apríl í Faxaflóa , utanverðum Breiðafirði og Vestfjörðum , en innanverður Breiðafjörður verður opnaður 20. maí . Atvinnuvega - og nýsköpunarráðuneytið hefur gefið út reglugerð nr. 270 / 2018 um hrognkelsaveiðar 2018 . Veiðitímabilið hjá hverjum bát er 20 dagar skv. reglugerðinni . Innan veiðitímabilsins frá og með 1. apríl til og með 14. júní . Breiðafjörður , svæði 2 innan línu sem dregin er úr Krossnesvita vestan Grundarfjarðar 64° 58,30 N 023° 21,40 V í Lambanes vestan Vatnsfjarðar 65° 29,30 N 023° 12,60 V . D. Húnaflói , frá línu réttvísandi norður frá Horni ( grunnpunktur 1 ) 66° 27,40 N 022° 24,30 V að línu réttvísandi norður frá Skagatá 66° 07,20 N 020° 05,90 V . Innan veiðitímabilsins frá og með 20. mars til og með 2. júní . E. Norðurland , frá línu réttvísandi norður frá Skagatá 66° 07,20 N 020° 05,90 V að línu réttvísandi austur frá Fonti á Langanesi ( grunnpunktur 9 ) 66° 22,70 N 014° 31,90 V .